มาเก็บตกรีวิวที่คัางไว้ กับร้านที่คงไม่ต้องพูดถึงมากแล้วสำหรับร้านดังที่ติดอันดับ Top10 แลนด์มาร์คร้านอาหารที่ต้องแวะให้ได้สักครั้งเมื่อมาเขาใหญ่ (ตั้งแต่ยังเป็น Smoke House เดิม) ด้วยโลเคชั่นสุดสวยที่ปัจจุบันดูจะสวยยิ่งขึ้นกับฉากหลังที่เริ่มก่อสร้างให้เหมือนบ้านไร่แบบฝรั่ง เห็นโรงนาตั้งไกลๆกับแปลงปลูกเขียวๆเป็นแนว แต่ไม่รู้ว่าเป็นต้นอะไร เดาว่า strawberry ที่ดูว่ากำลังฮิตปลูกกันแถวนี้ เคยมาร้านนี้ตอนมื้อค่ำหน้าหนาว นั่งลานด้านนอกสัมผัสบรรยากาศสุดชิค วันนี้มามื้อกลางวัน เปลี่ยนบรรยากาศมานั่งด้านใน ติด pizza house ที่เห็นพ่อครัวทำพิซซ่าสดๆ ได้ความสุขไปอีกแบบ มาพร้อมครอบครัวใหญ่เลยสั่งอาหารได้หลายอย่าง พิซซ่าบางกรอบยังเป็นจานถูกใจของทุกคน ไม่ว่าจะเป็น ฮาวายเอี้ยน หน้าแฮม เบคอน หรือตำรับเฉพาะอย่าง midwinter pizza ส่วนอาหารอื่นก็ยังคงความอร่อย อย่างสลัดผักร้อคเก็ต ซี่โครงย่างทั้งเนื้อแกะ และหมูกับซ็อสกาแฟ บาบีคิว ฟิชแอนด้ชิพ สปาเก็ตตี้พริกแห้งกระเทียมเบคอนจานโปรด หรือผักโขมอบชีส มีอาหารไทยแซมมาหนึ่งคือแกงเห็ดเผาะ ก็มาช่วยตัดเอียนอาหารฝรั่งได้ดี บวกอาหารอื่นอีกเยอะแยะที่จำไม่ได้และลืมถ่ายรูปไว้ เอาเป็นว่าจะเปผ็นร้านที่จะยังแวะมาเรื่อยๆตามโอกสส และโต๊ะว่าง 